ΦΥΛΛΟ ΕΡΓΑΣΙΑΣ Ομάδα Γ-Δ

Από τη δημοκρατία στους «Τριάκοντα Τυράννους»

**Η αρχαία Αθηναϊκή και η σύγχρονη Ελληνική Δημοκρατία**

Κείμενο Α

**πολίτευμα**, **-ατος**, **τό** (**πολῑτεύω**),

**I.** το έργο της κυβέρνησης, το έργο της δημόσιας διοίκησης, (σε Δημ.· *ἔν τε τοῖς κατὰ τὴν πόλιν πολιτεύμασι καὶ ἐν τοῖς Ἑλληνικοῖς*, από κοινού στην πατρίδα και στην ξένη πολιτική, στον ίδ.)

**II.** κυβέρνηση, (σε Αριστ.)

**III.** *= πολιτεία* III, (στον ίδ.)

**πολῑτεία**, Ιων. **-ηΐη**, **ἡ** (**πολιτεύω**)·

**I. 1.** η ιδιότητα και τα δικαιώματα του πολίτη, πολιτικά δικαιώματα, (Λατ. civitas, σε Ηρόδ., Θουκ. κ.λπ.· *πολιτείαν δοῦναί τινι*, σε Ξεν.) **2.** ο βίος του πολίτη, η πολιτική ζωή, (σε Δημ.) **3.** ως σύνολο, το άθροισμα των πολιτών, (σε Αριστ.)

**II.** ο βίος και η πολιτεία ενός πολιτικού άνδρα, κυβέρνηση, διοίκηση, (σε Αριστοφ., Θουκ. κ.λπ.)· με περιληπτική σημασία, τα μέτρα της κυβέρνησης, (σε Δημ.)

**III. 1.** πολιτική συγκρότηση, σύσταση και σύνθεση ενός κράτους, (σε Θουκ. κ.λπ.· είδος πολιτεύματος, σε Πλάτ. κ.λπ.) **2.** δημοκρατία, κοινοπολιτεία,(σε Ξεν. κ.λπ.)

**πολῑτεύω**, μέλ. *-σω* (*πολίτης*)·

**Α. 1.** ζω ως πολίτης ή ελεύθερος πολίτης, ζω σε ελεύθερο κράτος, (σε Θουκ. κ.λπ.)

**2.** έχω συγκεκριμένο τρόπο διοίκησης, ασκώ τη διοίκηση της κυβέρνησης,( στον ίδ.) — Παθ., λέγεται για το κράτος, κυβερνώμαι, (σε Πλάτ., Ξεν. κ.λπ.)· *τὰ αὐτοῖς πεπολιτευμένα*, τα μέτρα της διοίκησής τους, (σε Δημ.)

**Β.** συνήθως ως αποθ., μέλ. *πολιτεύσομαι*· Μέσ. αόρ. αʹ *ἐπολιτευσάμην*, και Παθ. *ἐπολιτεύθην*· παρακ. *πεπολίτευμαι*·

**I.** όπως το Ενεργ., είμαι ελεύθερος πολίτης, ζω με αυτό τον τρόπο, (σε Ξεν. κ.λπ.)

**II. 1.** λαμβάνω μέρος στη διακυβέρνηση, (σε Θουκ., Δημ.)· ανακατεύομαι με τα πολιτικά,

(σε Πλάτ.) **2.** με αιτ., διοικώ ή κυβερνώ, σε (Δημ.)· *πολιτεύω πόλεμον ἐκ πολέμου*, καθιστώ το συνεχή πόλεμο αρχή της πολιτικής κυβερνήσεως, (σε Αισχίν.)· απόλ., διαχειρίζομαι την κυβέρνηση, (σε Αριστοφ., Δημ.)· *οἱ πολιτευόμενοι*, οι κυβερνώντες, (σε Δημ.)

**III.** έχω συγκεκριμένο τύπο διακυβέρνησης, (σε Πλάτ., Αισχίν.)

(Από την ψηφιακή έκδοση του Λεξικού της Αρχαίας Ελληνικής Γλώσσας των Henry George Liddell & Robert Scott.

<https://www.greek-language.gr/digitalResources/ancient_greek/tools/liddell-scott/index.html>)

Κείμενο Β

|  |  |
| --- | --- |
| 37. «Χρώμεθα γὰρ **πολιτείᾳ** οὐ ζηλούσῃ τοὺς τῶν πέλας νόμους, παράδειγμα δὲ μᾶλλον αὐτοὶ ὄντες τισὶν ἢ μιμούμενοι ἑτέρους.  **καὶ ὄνομα μὲν διὰ τὸ μὴ ἐς ὀλίγους ἀλλ’ ἐς πλείονας οἰκεῖν δημοκρατία κέκληται·**  μέτεστι δὲ κατὰ μὲν τοὺς νόμους πρὸς τὰ ἴδια διάφορα πᾶσι τὸ ἴσον, κατὰ δὲ τὴν ἀξίωσιν, ὡς ἕκαστος ἔν τῳ εὐδοκιμεῖ, οὐκ ἀπὸ μέρους τὸ πλέον ἐς τὰ κοινὰ ἢ ἀπ’ ἀρετῆς προτιμᾶται,  οὐδ’ αὖ κατὰ πενίαν, ἔχων γέ τι ἀγαθὸν δρᾶσαι τὴν πόλιν, ἀξιώματος ἀφανείᾳ κεκώλυται.  ἀνεπαχθῶς δὲ τὰ ἴδια προσομιλοῦντες τὰ δημόσια διὰ δέος μάλιστα οὐ παρανομοῦμεν, τῶν τε αἰεὶ ἐν ἀρχῇ ὄντων ἀκροάσει καὶ τῶν νόμων, καὶ μάλιστα αὐτῶν ὅσοι τε ἐπ’ ὠφελίᾳ τῶν ἀδικουμένων κεῖνται καὶ ὅσοι ἄγραφοι ὄντες αἰσχύνην ὁμολογουμένην φέρουσιν».  40. «ἔνι τε τοῖς αὐτοῖς οἰκείων ἅμα καὶ πολιτικῶν ἐπιμέλεια, καὶ ἑτέροις πρὸς ἔργα τετραμμένοις τὰ πολιτικὰ μὴ ἐνδεῶς γνῶναι·  μόνοι γὰρ τόν τε μηδὲν τῶνδε μετέχοντα οὐκ ἀπράγμονα, ἀλλ’ ἀχρεῖον νομίζομεν, | 37. Ἔχουμε **πολίτευμα** ποὺ δὲν χρειάζεται νὰ ἀντιγράφει τοὺς θεσμοὺς τῶν ἄλλων. μάλλον οἱ ἴδιοι ἀποτελοῦμε ὑπόδειγμα γιὰ ἄλλους παρὰ μιμούμαστε ἄλλους.  Καὶ ὀνομάζεται τὸ πολίτευμα αὐτό, ἐπειδὴ δὲν ἀποβλέπει στὸ συμφέρον τῶν λίγων ἀλλὰ τῶν πολλῶν, δημοκρατία.  Σχετικὰ μὲ τὶς ἰδιωτικὲς διαφορές, οἱ νόμοι τὶς ἀντιμετωπίζουν ὅλες μὲ βάση τὴν ἰσότητα, σχετικὰ πάλι μὲ τὴν προσωπικὴ ἀνάδειξη στὰ δημόσια ἀξιώματα, καθένας προτιμᾶται ἀνάλογα μὲ τὴν ἐκτίμηση ποὺ ἔχει μὲ βάση ὄχι τὴν κοινωνικὴ τάξη ἀλλὰ τὴν ἀξία του.  οὔτε πάλι ἡ φτώχεια μὲ τὴν ἀσημότητα ποὺ τὴ συνοδεύει ἔχει ἀποτελέσει ἐμπόδιο γιὰ κάποιον ὁ ὁποῖος μπορεῖ νὰ πράξει κάτι καλὸ γιὰ τὴν πόλη.  Καὶ ἐνῶ στὴν ἰδιωτική μας ζωὴ συμπεριφερόμαστε χωρὶς νὰ ἐνοχλοῦμε ὁ ἕνας τὸν ἄλλο, στὴ δημόσια δὲν παραβαίνουμε τὸ νόμο, ἀπὸ σεβασμὸ προπάντων, πειθαρχώντας καὶ στοὺς ἄρχοντες ποὺ ἔχουμε κάθε φορὰ καὶ στοὺς νόμους, καὶ μάλιστα σὲ αὐτοὺς ποὺ ἔχουν θεσπιστεῖ γιὰ τὴν προστασία τῶν ἀδικουμένων, ὅπως ἐπίσης σὲ ἐκείνους πού, ἂν καὶ ἄγραφοι, φέρνουν κατὰ κοινὴ ὁμολογία ντροπὴ σὲ ὅποιον τοὺς παραβαίνει.  40. Εἴμαστε σὲ θέση οἱ ἴδιοι νὰ φροντίζουμε καὶ γιὰ τὰ δικά μας πράγματα καὶ γιὰ τὰ πολιτικά, καὶ παρὰ τὶς διάφορες ἀσχολίες ποὺ καθένας μας ἔχει, δὲν εἴμαστε ἀνεπαρκῶς κατατοπισμένοι στὰ πολιτικά.  Διότι εἴμαστε οἱ μόνοι ποὺ ὅποιον δὲν συμμετέχει καθόλου σὲ αὐτὰ δὲν τὸν θεωροῦμε φιλήσυχο πολίτη ἀλλὰ ἄχρηστο, |

(Περικλέους Ἐπιτάφιος κεφάλαια: 37, 40, αποσπάσματα)

Κείμενο Γ

**3.3 Το πολίτευμα της Ελλάδας**

Το Άρθρο 1 του Συντάγματος καθορίζει τη μορφή του πολιτεύματος και ορίζει τα εξής:

- Το πολίτευμα της Ελλάδος είναι **Προεδρευόμενη Κοινοβουλευτική Δημοκρατία**.

- Θεμέλιο του πολιτεύματος είναι η λαϊκή κυριαρχία.

- Όλες οι εξουσίες πηγάζουν από τον λαό, υπάρχουν υπέρ αυτού και του Έθνους και ασκούνται όπως ορίζει το Σύνταγμα. Σύμφωνα λοιπόν με τα παραπάνω, το πολίτευμά μας είναι:

α) **Δημοκρατία**. Δημοκρατία είναι το πολίτευμα στο οποίο την εξουσία έχει ο λαός. Δημοκρατία σημαίνει λαϊκή κυριαρχία. Το ανώτατο όργανο του κράτους είναι ο λαός.

Η δημοκρατία στηρίζεται σε δύο **θεμελιώδεις και αδιαπραγμάτευτες αρχές: την ελευθερία και την ισότητα**. Είναι θεμελιώδεις, γιατί χωρίς αυτές δεν υπάρχει δημοκρατία και είναι αδιαπραγμάτευτες, γιατί δεν μπορούν να γίνουν αντικείμενο διαπραγμάτευσης και ψηφοφορίας, δηλαδή να γίνει συζήτηση και να αποφασιστεί με ψηφοφορία αν θα υπάρχει ελευθερία και ισότητα. Για να υπάρξει διαπραγμάτευση και απόφαση πρέπει να προϋπάρχει η ελευθερία και η ισότητα. Γι’ αυτό ακριβώς προϋπόθεση της δημοκρατίας είναι η ελευθερία και η ισότητα.

Όλοι οι πολίτες είναι **ελεύθεροι και ίσοι**. **Ελεύθεροι** από εσωτερικές και εξωτερικές δεσμεύσεις, να συμμετέχουν στα πολιτικά δρώμενα, να εκλέγουν και να εκλέγονται. **Ίσοι**, αφού όλοι έχουν μία ψήφο. Η ισότητα δεν είναι μόνο πολιτική αλλά είναι και οικονομική και κοινωνική. Και βέβαια όσο μεγαλύτερες ανισότητες υπάρχουν τόσο μεγαλύτεροι είναι οι κίνδυνοι για την ανατροπή της δημοκρατίας. Μια άλλη βασική αρχή της δημοκρατίας είναι **η αρχή της πλειοψηφίας**. Στη δημοκρατία η πλειοψηφία κυβερνά και η μειοψηφία ελέγχει. Ο σεβασμός της μειοψηφίας είναι κανόνας, όπως και η αντίθεση στην **τυραννία της πλειοψηφίας**. Τι γίνεται όμως όταν η πλειοψηφία απέχει είτε ουσιαστικά είτε τυπικά, και κυριαρχούν οι μηχανισμοί και οι οργανωμένες μειοψηφίες; Αν αυτό συμβαίνει, τότε υπάρχει κίνδυνος για την τυραννία της μειοψηφίας.

Επειδή όλα τα πολιτεύματα αυτοχαρακτηρίζονται ως δημοκρατικά, υπάρχουν ορισμένα χαρακτηριστικά που το αποδεικνύουν. Ο βαθμός ύπαρξής τους αποδεικνύει και **τον βαθμό δημοκρατικότητας** ενός πολιτεύματος. Τέτοια χαρακτηριστικά είναι π.χ.:

* Η διάκριση των εξουσιών, ουσιαστική και όχι τυπική.
* Η ανεξαρτησία της δικαιοσύνης, ουσιαστική και όχι τυπική.
* Η ύπαρξη πολλών και ανεξάρτητων κομμάτων.
* Η εφαρμογή του Συντάγματος και των νόμων.
* Ο σεβασμός των ατομικών, πολιτικών και κοινωνικών δικαιωμάτων.

Η δημοκρατία έχει πολυδιάστατο περιεχόμενο. Συμπεριλαμβάνει όχι μόνο την πολιτική ισότητα αλλά και την κοινωνική, την οικονομική και την πολιτισμική ισότητα. Η ύπαρξη μόνο πολιτικής ισότητας σημαίνει τυπική και όχι ουσιαστική δημοκρατία. Είναι ένα απαιτητικό πολίτευμα που ζητά από τους πολίτες: μέτρο, υπευθυνότητα, νηφαλιότητα, πειθαρχία, συνείδηση χρέους, κοινωνική αλληλεγγύη, σεβασμό στους νόμους και όχι μόνο. Η δημοκρατία είναι ένα ευάλωτο πολίτευμα, γιατί είναι το πολίτευμα της ελευθερίας και ως εκ τούτου αφήνει ελεύθερους τους εχθρούς της να την υπονομεύουν. Η δημοκρατία είναι μεγαλόψυχη, δεν εκδικείται, αλλά προφυλάσσεται. Πάντα θα υπάρχουν κάποιοι που θα απειλούν τη δημοκρατία με χίλιες προφάσεις. Χρειάζεται λοιπόν οι πολίτες να έχουν μνήμη και λήθη ώστε να την προστατεύουν. Δικαίωμα και υποχρέωση των πολιτών είναι να επαγρυπνούν και να υπερασπίζονται τη δημοκρατία.

β) **Κοινοβουλευτική δημοκρατία**. Στην κοινοβουλευτική δημοκρατία ο λαός δεν ασκεί άμεσα την εξουσία, αλλά έμμεσα με τους αντιπροσώπους του, δηλαδή τους βουλευτές. Βέβαια, οι βουλευτές, έστω κι αν ονομάζονται αντιπρόσωποι του λαού, αντιπροσωπεύουν το Έθνος. Επομένως δεν υπάρχει καμιά σχέση άμεσης αντιπροσωπείας, αφού οι αντιπρόσωποι (βουλευτές) δεν είναι υποχρεωμένοι να εφαρμόζουν τις εντολές των ψηφοφόρων τους. Οι βουλευτές ασκούν ελεύθερα τα καθήκοντά τους, ψηφίζουν κατά συνείδηση και δεν διώκονται για γνώμη ή ψήφο που έδωσαν κατά την άσκηση των καθηκόντων τους.

(Πολιτική παιδεία Β’ Λυκείου σελ. 48-49, αποσπάσματα)

Δραστηριότητα:

Σας δίνονται τρία κείμενα: το Α προέρχεται από το Λεξικό της Αρχαίας Ελληνικής Γλώσσας των Henry George Liddell & Robert Scott, το οποίο σας παρουσιάζει τον ορισμό των λέξεων πολιτεία, πολίτευμα και πολιτεύω. Το Β προέρχεται από το έργο του Περικλή «Επιτάφιος» και το Γ από το βιβλίο της πολιτικής παιδείας της Β’ λυκείου για το πολίτευμα της Αθηναϊκής δημοκρατίας και το πολίτευμα της Ελλάδας.

1.α) Αφού διαβάσετε το Α κείμενο συμπληρώστε τον ακόλουθο πίνακα με τις λέξεις/φράσεις που αποδίδουν τα χαρακτηριστικά των λέξεων και τις λέξεις που δείχνουν τις διαδικασίες που σχετίζονται με αυτές τις λέξεις.

|  |  |  |
| --- | --- | --- |
| Πολίτευμα  Λέξεις/φράσεις που αποδίδουν χαρακτηριστικά | Πολιτεία  Λέξεις/φράσεις που αποδίδουν χαρακτηριστικά | Πολιτεύω  Λέξεις/φράσεις Λέξεις που  που αποδίδουν δείχνουν  χαρακτηριστικά διαδικασίες |

1.β) Προσπαθήστε να διατυπώσετε με δικά σας λόγια το περιεχόμενο των λέξεων χρησιμοποιώντας λέξεις του πίνακα.

Πολίτευμα:……………………………………………………………………………………………………………………………………………………………………………………………………………………………………………………………………………………………………….

Πολιτεία………………………………………………………………………………………………………………………………………………………………………………………………………………………………………………………………………………………………………….

Πολιτεύω………………………………………………………………………………………………………………………………………………………………………………………………………………………………………………………………………………………………………

2) Ο Περικλής στα κεφάλαια 37 και 40 παρουσιάζει την Αθηναϊκή δημοκρατία. Ας προσπαθήσουμε να δούμε πώς τη βλέπει:

1ο Με τι είδους πρόταση παρουσιάζει το όνομα του πολιτεύματος και πώς το αιτιολογεί;

……………………………………………………………………………………………………………………………………………………………………………….

2ο Με τι είδους πρόταση παρουσιάζει τη λειτουργία του νόμου (βρείτε σ’ αυτήν δράστη, στόχο και τη λέξη που δείχνει τον τρόπο)

……………………………………………………………………………………………………………………………………………………………………………….

3ο Στην πρόταση που αναφέρει τα κριτήρια με τα οποία προτιμάται κάποιος στα δημόσια αξιώματα εντοπίστε τα ουσιαστικά που αποτελούν κριτήρια και τα ουσιαστικά που δεν αποτελούν κριτήρια.

……………………………………………………………………………………………………………………………………………………………………………….

4ο Οι προτάσεις που αναφέρουν πώς αντιμετωπίζει ο πολίτης τον νόμο τι προτάσεις είναι; Ποια ρήματα και ποια ουσιαστικά χρησιμοποιεί σε αυτές;

……………………………………………………………………………………………………………………………………………………………………………………………………………………………………………………………………………………………………………………………………………………………….

5ο Σύμφωνα με τον Περικλή με τι ασχολείται ο Αθηναίος πολίτης; Στην πρόταση που αιτιολογεί αυτή τη συμπεριφορά βρείτε τον κύριο φορέα και τα χαρακτηριστικά που του αποδίδονται.

……………………………………………………………………………………………………………………………………………………………………………………………………………………………………………………………………………………………………………………………………………………………….

3) Το κεφάλαιο από την πολιτική παιδεία της Β’ λυκείου αναφέρεται στο πολίτευμα της Ελλάδας σήμερα. Εντοπίστε στο κείμενο αυτό:

α) Τι είδους είναι οι προτάσεις στις οποίες παρουσιάζεται το πολίτευμα; Βρείτε σ’ αυτές κύριους φορείς και χαρακτηριστικά.

……………………………………………………………………………………………………………………………………………………………………………

β) Με ποιο ρήμα και ποια ουσιαστικά παρουσιάζονται τα θεμέλια του πολιτεύματος; Μετατρέψτε τη σύνταξη σε ενεργητική.

……………………………………………………………………………………………………………………………………………………………………………….

γ) Στην πρόταση που αναφέρει τα χαρακτηριστικά των πολιτών βρείτε φορέα και χαρακτηριστικό.

……………………………………………………………………………………………………………………………………………………………………………….

δ) Στην πρόταση που αναφέρει μια άλλη βασική αρχή της δημοκρατίας ποια ουσιαστικά χρησιμοποιούνται και με ποια ρήματα αποδίδονται οι ενέργειές τους;

……………………………………………………………………………………………………………………………………………………………………………….

ε) Στις προτάσεις που αποδίδουν χαρακτηριστικά στο πολίτευμα ποια είναι τα χαρακτηριστικά και πώς αιτιολογούνται;

……………………………………………………………………………………………………………………………………………………………………………

στ) Ποια ρήματα εκφράζουν το δικαίωμα και την υποχρέωση του πολίτη της δημοκρατίας;

…………………………………………………………………………………………………………………………………………………………………………….

ζ) Τι προτάσεις είναι αυτές στις οποίες παρουσιάζεται το περιεχόμενο της κοινοβουλευτικής δημοκρατίας, ποιος είναι ο δράστης και ο στόχος και με ποιο τρόπο επιτελούνται οι ενέργειες;

……………………………………………………………………………………………………………………………………………………………………………….

4) Συγκεντρώστε τώρα στον ακόλουθο πίνακα τα βασικά χαρακτηριστικά κάθε πολιτεύματος.

|  |  |
| --- | --- |
| Αθηναϊκή δημοκρατία | Σύγχρονη δημοκρατία |